“O‘ZBEKISTON RESPUBLIKASIDA JAMOAT BIRLAShMALARI TO‘G‘RISIDA”GI O‘ZBEKISTON RESPUBLIKASINING QONUNIGA O‘ZGARTISh VA QO‘ShIMChALAR KIRITISh TO‘G‘RISIDA

O‘zbekiston Respublikasi Oliy Kengashi qaror qiladi:
 1. O‘zbekiston Respublikasining “O‘zbekiston Respublikasida jamoat birlashmalari to‘g‘risida” 1991-yil 15-fevralda qabul qilingan Qonuniga (O‘zbekiston Respublikasi Oliy Kengashining Axborotnomasi, 1991-yil № 4, 76-modda) quyidagi o‘zgartishlar va qo‘shimchalar kiritilsin:
 1) kirish qismidan “SSSR Konstitutsiyasiga” degan so‘zlar chiqarib tashlansin;
 2) 3-moddasining ikkinchi qismidan va 23-moddasidan tegishli ravishda “SSSR” degan so‘zlar chiqarib tashlansin;
 3) 6-moddasining birinchi qismi chiqarib tashlansin;
 4) 9-moddasining birinchi qismidan “boshqa jumhuriyatlar fuqarolarining shuningdek” degan so‘zlar chiqarib tashlansin;
 5) 10-moddaning 6-bandi quyidagi tahrirda bayon etilsin:
 “6. Jamoat birlashmasi hamda uning tashkilotlarining mablag‘lari va boshqa mol-mulkini hosil qilishning pul bilan ta’minlanish manbalari”;
 6) 11-moddaning birinchi va to‘qqizinchi qismlari quyidagi tahrirda bayon etilsin:
 “O‘zbekiston Respublikasida amal qiluvchi xalqaro jamoat tashkilotlarining, jumhuriyat, viloyatlararo birlashmalarining ustavlari O‘zbekiston Respublikasi Adliya vazirligi tomonidan ro‘yxatga olinadi”.
 “Xalqaro jamoat birlashmalarining, ularning bo‘linmalarining filiallari, shu jumladan ommaviy harakatlari va ularning tarmoq bo‘linmalarining, shuningdek jumhuriyat va mahalliy jamoat birlashmalari (shu jumladan ommaviy harakatlarning) O‘zbekiston Respublikasi Adliya vazirligida va uning joylaridagi idoralarida o‘z ustavlarini ro‘yxatdan o‘tkazmagan bo‘lsalar, O‘zbekiston Respublikasi hududida faoliyat ko‘rsatishlariga yo‘l qo‘yilmaydi”.
 7) 12-moddaniig to‘rtinchi qismi quyidagi tahrirda bayon etilsin:
 “Xalqaro, jumhuriyat va viloyatlararo jamoat birlashmalarining ustavini ro‘yxatdan o‘tkazishning rad etilishi ustidan — O‘zbekiston Respublikasi Oliy sudiga, mahalliy jamoat birlashmalari ustavini ro‘yxatdan o‘tkazish ishi ustidan esa — tegishli viloyat, Toshkent shahar sudiga shikoyat qilish mumkin”.
 8) 15-modda uchinchi qismining uchinchi xatboshisi chiqarib tashlansin;
 9) 18-moddaning to‘rtinchi qismi quyidagi tahrirda bayon etilsin:
 “Siyosiy maqsadlarni ko‘zlovchi siyosiy partiyalar va ommaviy jamoat harakatlarining diniy tashkilotlardan, chet el davlatlari, tashkilotlari va fuqarolaridan moliyaviy va o‘zga yordam olishi man etiladi, ulardan tushgan mablag‘larni esa O‘zbekiston Respublikasi Moliya vazirligi davlat foydasiga o‘tkazib yuboradi”.
 10) 19-moddaning quyidagi mazmunda bo‘lgan ikkinchi qism bilan to‘ldirilsin:
 “Siyosiy maqsadlarni ko‘zlovchi siyosiy partiyalar va ommaviy jamoat harakatlar diniy tashkilotlardan, shuningdek chet el davlatlari, tashkilotlari va fuqarolaridan kelib tushgan mablag‘lar evaziga noshirlik faoliyatini yuritishga va matbaa nashrlarini ta’min etishga haqli emas”.
 11) 20-moddaning birinchi qismi quyidagi tahrirda bayon etilsin:
 “Moliya idoralari jamoat birlashmalarini mablag‘ bilan ta’minlash va ular daromadlarining manbalarini, ular olgan mablag‘ miqdorini va soliqlar to‘g‘risidagi qonunlarga muvofiq soliq to‘lanishini nazorat qilib boradilar”.
 12) 22-moddaning birinchi va to‘rtinchi qismlari quyidagi tahrirda bayon etilsin:
 “Jamoat birlashmasi ushbu Qonun 3-moddasinnng 2, 3, 4-qismi va 18-moddasining to‘rtinchi qismida ko‘zda tutilgan xatti-harakatlarni sodir etgan taqdirda sud qaroriga binoan tugatilishi mumkin”.
 “Xalqaro jamoat birlashmalari, uning bo‘linmalari, filiallari, jumhuriyat va viloyatlararo jamoat birlashmalari O‘zbekiston Respublikasi prokurorining, O‘zbekiston Respublikasi Adliya vazirligining, Bosh Davlat soliq boshqarmasining, shuningdek O‘zbekiston Respublikasi qonunlari bilan vakolat berilgan boshqa idoralari va mansabdor shaxslarning O‘zbekiston Respublikasi Oliy sudi chiqargan qarorga muvofiq tugatiladi, O‘zbekiston Respublikasi Oliy sudining jamoat birlashmasini tugatish to‘g‘risida qarori ustidan shikoyat qilinmaydi.
 2. Ushbu Qonun imzolangan daqiqadan boshlab kuchga kiradi.